Hodet er middels langt, temmelig bred skalle, ganske bred og dyp snute, markert stopp. Øynene er mørk nøttebrune med et vennlig og livfullt uttrykk. Ørene er forholdsvis lange og henger inntil hodet. Kroppen har et ganske bredt, dypt bryst med godt buete ribben. Halsen er ganske lang og tørr. Bena er ikke så lange, men har en sterk benstamme. Potene runde, halen lang. Pelsen er lang, tett og bløt, men mykt hårlag på ansikt og snute.